
SAN JUAN - DERA GAY 


Kerido muchanan, 


E revista aki, "E cosecha di Juancho”, 
ta trata nos tradicion y celebracion di 
Dera Gay riba Dia di San Juan. 
Pa medio di Dera Gay ta celebra e dia 
di e cunukero; e persona cu hopi amor y 
dedicacion ta planta pa asina gosa di su cosecha. 
Pa medio di e fiesta di San Juan 
ta celebra e bon cosecha y core cu fucu, 
e mal energia, di e cosecha malo. 


E “cosecha di Juancho” kier yuda nos sembra e 
tradicion di Dera Gay pa asina e futuro 
generacion por cosecha y sigui celebra nos 
cultura. Laga nos tur hunto siña mas tocante e 
celebracion di Dia di San Juan na Aruba pa asina 
nos tambe por 
sigui biba nos cultura. 


Cu hopi cariño, 
Minister di Finansa y Cultura 


Oranjestad, 1 di juni 2023 


Amara Maduse 


San Juan ta bin 4x Amigonan, ban hala un banda 2x 
San Juan ta bay Pa Don Juan bay mata e gay 
At'e cu e palo den su man 2x At'e c'e palo den su man 2x 
Cu su wowo bon mara Cu su wowo bon mara 

Refr: Refr: 

Der'e gay der'e gay Der'e gay der'e gay 

Pa nos mat'e Pa nos mat'e 

Der'e gay der'e gay Der'e gay der'e gay 

pa nos plum'e pa nos plum'e 

Der'e gay der'e gay Der'e gay der'e gay 

Pa nos soy'e Pa nos soy'e 

Der'e gay der'e gay Der'e gay der'e gay 

Pa nos com'e Pa nos com'e 

Antes tur hende, cu 


excepcion di hende 


muhe, por a baila e 


Baile di Dera Gay. 

@ HISTORIA DI < t Tur aña riba e fecha di 24 juni Aruba ta celebra su 


a 


SAN JUAN - DERA GAY tradicion di fiesta di San Juan Dera Gay. Kico e 


mmm) Celebracion aki ta encera? Bo por reconoce e celebracion 


ee 


di fiesta di San Juan Dera Gay door di e colornan geel y 

cora, e elemento di candela of kimamento, e figura di e 

gay, musica, baile y contamento di storia. Sigui lesa y 
haya sa kico cada un di e elementonan aki ta nifica ... 


E color tradicional di e fiesta ta esun geel, cu ta nifica e 
abundancia cu ta keda roga pa e ana di agricultura. 
Tambe ta uza e color cora, cu ta representa e color di 
candela. Awendia nos por ripara cu ta uza e colornan 
geel cu cora combina cu preto. Antes bistimento tabata 
un caracteristica apart, pasobra e tempo ey e celebracion 
di San Juan tabata un dia liber, un dia cu no tin trabou. E 
i hende muhenan tabata bisti tur na geel cu shimis largo cu 
“Te manga y tabata uza streki geel y cora den cabey. E hende 


cu dashi geel. 


E indjanan tabata considera candela como algo hopi 
importante y a incorpora esaki den nos tradicion. Antes 
tabata tin bulamento di candela, pero awendia no ta haci 
esaki mas, pasobra e ta algo peligroso. A pesar cu hopi 
hende ta probecha di e fiesta pa kima nan sushi na 
candela, esaki tampoco no por pasa mas, pasobra e no ta 
saludabel pa e medio ambiente y ta trece molester pa 
hende y bestia. 


Un parti importante di e celebracion ta musica y baile. 
Originalmente tabata uza instrumento pa toca, sea 
tambu of tambor, un wicharo of wiri y un fio y algun 
caminda tabata uza un cachete di burico na luga di 
maraca. Cu tempo a bin mas intrumento electronico y 
haci e musica di San Juan mas moderno. Cada biaha cu e 
palo toca tera, un oportunidad ta bay perdi. E bailado 
tabata haya tres oportunidad pa purba dal e gay. Esaki ta 
relaciona, segun bijbel, cu e gay a canta tres biaha, ora cu 
San Pedro a gaña di no conoce Hesus. Bailamento, 
bulamento di candela, baile di Dera Gay y rancamento di 
bandera tambe ta parti di e tradicion. 


NIFICACION DI E GAY: 


No tin hopi splicacion concreto riba esaki. E splicacion cu ta 
uza ta uno religioso. Ta wordo bisa cu a uza un gay pa tuma 
revancha riba e gay cu a canta, ora San Pedro a nenga di 
conoce Hesus 3 biaha. Awendia no ta uza gay mas, door cu 
ta considera esaki como un abuso di bestia y pa ley e ta 
prohibi. Ta pone un calbas den tera cu ta simbolisa e gay. 


CONTAMENTO DI STORIA: 


Durante e celebracion di San Juan/Dera Gay cu ta sosode 
na cas di famia, esnan presente tabata pasa tempo door di 
conta storia, leyenda of chasco. Leyenda ta storia popular 
cu hopi biaha ta refleha caracteristica di hende. E creencia 
ta cu e storianan aki tin elemento- of sucesonan cu ta 
berdad. Rond di candela durante e celebracion di Dera Gay 
ta unda hopi storia y chasco a wordo crea, conta y pasa di 
generacion pa generacion. 


B'a lesa e historia di 
Dera Gay/San Juan cu hopi atencion? 
Ban wak si b'a compronde tur cos. Lesa e preguntanan 
y skirbie contestanan, anto laga un mayor yuda bo 
controla cuanto punto b'a logra haya. 


1. Kico e color cora ta simbolisa den e bistimento di e fiesta di 
San Juan Dera Gay? (10 punto) 


2. Kico e hende hombernan tabata bisti pa celebra e fiesta di 
San Juan Dera Gay? (10 punto) 


BO TABATA SA? 
Bulamento over di 
candela durante 
fiesta di San Juan ta 
pa core cu spirito 
malo of mala suerte. 


4. Cual ta e instrumentonan original cu tabata uza den e = 
cancion "San Juan ta bin, San Juan ta bay”? (20 punto) | 


3. Pakico nota uza un gay di berdad mas? (10 punto) 


5. Kico tabata pasa ora e invitadonan sinta rond di e candela? 
(10 punto) 


Total di punto di e preguntanan bon contesta: 


Z 
= 
D 

Y 


JJ San Juan ta bin, San Juan ta bay. 

Esta dushi e ta, pa celebra e dia di cunukero 
Esun cu hopi amor a sembra locual awe nos 
ta cosecha 

Cu hopi smaak, producto local nos ta saboria 


Dera Gay ta celebra e ciclo nobo 

Un otro temporada di plantamento ta cuminsa 
Nos tin cu prepara e tera nobo y elimina e bieu 
P'esey nos ta kima resto di foyo, troncon 

y mata seco 


Nos ta core cu fucu di cosecha malo; tur di > 
energia malo pafo! Y Ws 
Pero nos no por djis kima pa kima, p'esey 
presta bon atencion 

No kima locual ta malo pa naturalesa, bestia y 
pulmon 

Plastic, metal, rubber y taira, nos no ta kima 


Candela ta saca huma cu por ta fastioso 

Ni riba caminda grandi ni band'i mata ni cerca 
bisiha nos 

ta cende 

Si candela bira mucho grandi, nos tin cu pag'e! 
P'esey, si candela bay fo'i man, mesora nos ta 
yama: 911 


Miho preveni, cu lamenta! 


Dera Gay, cu zjeito ban celebr'e : 
Pero presta bon atencion na kimamento ( 
Pasobra cultura bo tin cu bib'e 

Pero nos Aruba, mester cuid'e — 

Skirbi pa: Marilis L.M. Becker id 


POEMA DI 
SAN JUAN - DERA GAY 


o YUDA JUANCHO 
BUSCA 


CALENDARIO DI ACTIVIDAD 
24 DI JUNI 2023 


~e Centro di Bario Playa Pabou e Centro di Bario Ayo 


e Centro di Bario Noord e SV Jong San Nicolaas 


e Centro di Bario Brazil | 


UNOCA TA PRESENTA 
Serie educativo di historia di San Juan. Por mira e 


videonan riba television of por hayanan riba: 
www.coleccion.aw/unoca/sanjuan 


Pa mas informacion di San Juan por bishita tambe: 
www.coleccion.aw/sanjuan 


SERIE DI VIDEO 
EDUCATIVO 


COLLECION 
SAN JUAN - DERA GAY 

paa 18 GRADICIMIENTO — o 


Archivo Nacional Aruba 
UNOCA 

Departamento di Cultura 

Comision Celebracion Dianan Nacional 


FUENTE DI INFORMACION 


Archivo Nacional Aruba combina cu Charla di Celia Thiel 
na Insta zi Cultura Anha 23 dij juni 2005. 

